**Foras na Gaeilge**



***Doiciméad Comhairliúcháin***

***Bealtaine 2020***

**Comhairliúchán ar chomharba na Scéime Pobal Gaeilge**

**Foras na Gaeilge**

[www.forasnagaeilge.ie](http://www.forasnagaeilge.ie)

**ÁBHAR**

1. Réamhrá

2. An Polasaí a Mhíniú

3. Breithniú ar na Sonraí agus ar an Taighde atá ar Fáil

4. Measúnú ar Thionchair

5. Roghanna Eile, Maolú & Cinneadh Polasaí

6. Do Thuairimí á Lorg

7. Comhairliúchán Foirmiúil, Cinneadh agus Foilsiú Torthaí

**Cuid 1 Réamhrá**

**Cuspóir an Chomhairliúcháin**

Is é is aidhm don doiciméad comhairliúcháin seo, tuairimí a lorg ar chur chuige na scéime úire a thiocfaidh i gcomharbacht ar an Scéim Pobal Gaeilge, mórscéim tacaíochta Fhoras na Gaeilge trína sholáthraítear maoiniú do choistí pobail Gaeilge ar mhaithe leis an nGaeilge a chur chun cinn ar bhonn pobail.

Tugann an doiciméad comhairliúcháin seo eolas cúlra do dhaoine, a bhfuiltear ag lorg comhairle orthu, maidir le cur chuige agus feidhmiú na scéime molta.

Is mian le Foras na Gaeilge scéala a fháil ón oiread daoine agus is féidir le linn an chomhairliúcháin seo. Chun cuidiú leis an bpróiseas comhairliúcháin seo, tugtar thíos anseo cuntas ar mholtaí Fhoras na Gaeilge maidir le comharba na scéime. Tá ceisteanna thíos anseo freisin ar mian le Foras na Gaeilge go bhfreagrófar iad.

**Freagairt don Chomhairliúchán**

Is fearr aighneachtaí comhlánaithe a sheoladh trí ríomhphost ach is féidir iad a chur ar aghaidh tríd an bpost chuig an gcomhordaitheoir freagairtí thíos agus iad le bheith faighte faoin 17 Iúil 2020 ar 1 a chlog tráthnóna (tabhair faoi deara go bhfuil oifigí Fhoras na Gaeilge dúnta faoi láthair ar threoir na rialtas de dheasca Covid-19 agus ní féidir aighneachtaí a fhágáil isteach de láimh).

Gheobhaidh tú admháil de ríomhphost laistigh de dhá lá oibre lena dheimhniú go bhfuil d’aighneacht faighte. Mura bhfaigheann tú admháil déan teagmháil linn le do thoil ag an seoladh ríomhphoist thíos.

Tabhair na sonraí seo a leanas:

**Ainm:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ag freagairt thar ceann (más bainteach):** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sonraí teagmhála:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ríomhphost:** **spg@forasnagaeilge.ie**

**Comhordaitheoir freagairtí SPG Comhordaitheoir freagairtí SPG**

**Foras na Gaeilge Foras na Gaeilge**

**2-4 Sráid na Banríona 63-66 Sráid Amiens**

**Béal Feirste, BT1 6ED Baile Átha Cliath 1**

**Teil +44 2890 890970 Teil +353 1 639 8400**

**Rúndacht agus Saoráil Faisnéise**

Foilseoidh Foras na Gaeilgeachoimre ar na freagraí tar éis dheireadh an phróisis comhairliúcháin, agus féadfaidh sé iad a fhoilsiú ina n-iomláine. Más fearr leat go bpléifear le do fhreagraí faoi rún, inis dúinn le do thoil, ag míniú na bhfáthanna atá agat. Ach, fiú má iarrann tú go bpléifí le do fhreagairt faoi rún, féadfaidh Foras na Gaeilge a shocrú, nó féadfaidh coimisinéir faisnéise a éileamh ar Fhoras na Gaeilge, do fhreagra a fhoilsiú ina iomláine nó cuid de a fhoilsiú. Glacfaimid leis nach mbainfidh do fhreagra, ná aon séanadh uathoibríoch a ghineann do chóras ríomhaireachta, ach le heolas ar iarr tú rúndacht ina leith go háirithe.

Má iarrtar orainn freagraí a nochtadh faoin gCód Cleachtais um Shaoráil Faisnéise do na

Comhlachtaí Forfheidhmithe Thuaidh/Theas agus Turasóireacht Éireann Teoranta, cuirfimid aon iarratas ar rúndacht san áireamh. Ní féidir, áfach, dearbhú a thabhairt maidir le rúndacht faoi shaoráil faisnéise.

Láimhseálfaimid go cuí, sonraí pearsanta a chuirfidh tú ar fáil de réir reachtaíochta a bhaineann le cosaint sonraí.

Le tuilleadh eolais ar rúndacht freagraí a fháil, déan teagmháil le do thoil le hOifig an Choimisinéara Faisnéise nó féach an láithreán gréasáin ag: [www.informationcommissioner.gov.uk](http://www.informationcommissioner.gov.uk) nó [www.oic.gov.ie](http://www.oic.gov.ie)

**Cuspóir agus Comhthéacs**

Tá dhá cheann is fiche de choistí pobail Gaeilge maoinithe trí mhórscéim tacaíochta de chuid Fhoras na Gaeilge, an Scéim Pobal Gaeilge, agus cé go mbeidh tréimhse an bhabhta reatha maoinithe den scéim istigh i mí na Nollag 2020, beidh síneadh ama le cur leis na conarthaí deontais reatha. Tá Foras na Gaeilge ag lorg aiseolas ar an gcur chuige is éifeachtaí le leas a bhaint as ciste na scéime:

* ar mhaithe le cur chun cinn na Gaeilge ag leibhéal lóganta an phobail, agus
* ar bhealach níos straitéisí, a chuirfidh le forbairt agus buanú na bpobal labhartha Gaeilge lasmuigh den Ghaeltacht.

Is ciste bliantúil €1,000,000 a cheadaigh Foras na Gaeilge do bhabhta na scéime reatha.

**Clár Ama**

Is é an 17 Iúil 2020 an spriocdháta le haighneacht a chur isteach.

**Comhionannas Deiseanna**

Tugann an rannán seo an cúlra le cruthú an doiciméid seo, agus a chuspóir.

Éilíonn Alt 75 den *Northern Ireland Act* 1998 ar Fhoras na Gaeilge, agus é ag tabhairt faoina chuid feidhmeanna, aird chuí a bheith aige ar chomhionannas deiseanna:

* idir daoine nach ionann creideamh reiligiúnach, tuairim pholaitiúil, cine, aois, stádas pósta nó claonadh gnéis;
* idir fir agus mná go ginearálta;
* idir daoine a bhfuil míchumas acu agus daoine nach bhfuil;
* idir daoine a bhfuil cleithiúnaithe acu agus daoine nach bhfuil.

Chomh maith leis sin, gan dochar dá oibligeáidí thuas, ní mór d’Fhoras na Gaeilge aird a bheith aige ar a inmhianaithe agus atá sé dea-chaidreamh a chur chun cinn idir daoine nach ionann creideamh reiligiúnach, tuairim pholaitiúil nó grúpa cine dóibh.

Tá Foras na Gaeilge go hiomlán tiomanta cloí le riachtanais reachtúla alt 75 an *Northern Ireland Act* 1998.

Faoi alt 49A den *Disability Discrimination Act* 1995(DDA 1995) (mar atá leasaithe ag an *Disability Discrimination (Northern Ireland) Order 2006*), éilítear ar Fhoras na Gaeilge, agus é ag tabhairt faoina chuid feidhmeanna, aird chuí a bheith aige ar an ngá:

* dearcthaí dearfacha a chur chun cinn i leith daoine a bhfuil míchumas acu; agus
* rannpháirteachas a spreagadh ag daoine a bhfuil míchumas acu sa saol poiblí (‘na dualgais maidir le míchumas’).

**An Staid Reatha**

In 2016, d’éirigh le dhá iarratasóir agus fiche, as cúig iarratas agus fiche, tairiscint maoinithe ceithre bliana a fháil, ó Lúnasa 2016 go hIúil 2020. Dá thoradh sin, ceadaíodh deontas bliantúil d’uasmhéid €42,500 d’ocht n-iarratasóir rathúla ó dheas agus deontas bliantúil d’uasmhéid £34,375 do shé iarratasóir déag ó thuaidh.

|  |
| --- |
| € |
| Gael-Fhorbairt na Gaillimhe  |
| Coiste Dúiche Mhaigh Eo  |
| Muintir Chrónáin Teo  |
| Glór Cheatharlach  |
| CnaG, Craobh an Aonaigh  |
| An Cumann Gaelach Muineacháin  |
| Cumann Gaelach na hEaglaise  |
| An Clár as Gaeilge  |

|  |
| --- |
| £ |
| An Droichead |
| Cairde Teo |
| Cairde Uí Néill |
| Conradh na Gaeilge Boirche Íochtar  |
| Cumann Cult. Mhic Reachtain  |
| Cumann Gaelach Leath Chathail  |
| Glór Dhún Geimhin  |
| Glór na Speiríní  |
| Glór Uachtar Tíre  |
| Ionad na Fuiseoige  |
| Ionad Uíbh Eachach  |
| Pobal Ar A'n Iúl  |
| Glór na Móna |
| Carn Tóchair |

**Cuid 2** **An Polasaí a Mhíniú**

Is mian le Foras na Gaeilge cur chuige úr a fhorbairt agus a chur i bhfeidhm don earnáil pobail Gaeilge mar chomharba ar an Scéim Pobal Gaeilge. Is mar seo a leanas atá an cur chuige úr molta:

* 1. Mar chuid de chur chuige céimnitheach moltar go mbeidh an scéim úr dírithe ar phrionsabail na pleanála teanga, agus go mbeidh sé mar mhórchuspóir fadtéarmach leis an scéim go mbainfidh iarratasóirí aitheantas amach mar líonra Gaeilge.
	2. Tríd an scéim seo beidh an bhéim ar chumasú, forbairt agus neartú an phobail labhartha Gaeilge i limistéar an iarratasóra.
	3. Aithníonn Foras na Gaeilge go bhfuil feidhm faoi leith ag grúpaí pobail eile i gceantair atá aitheanta mar Líonra Gaeilge nó Baile seirbhíse Gaeltachta taobh amuigh den Ghaeltacht, chun acmhainn an phobail Gaeilge a fhorbairt. Beidh sé riachtanach ráiteas deimhnithe comhpháirtíochta a bheith idir an t-iarratasóir agus ceanneagraíocht an phlean teanga, i gcás iarratais ó ghrúpaí eile atá lonnaithe i gceantair Líonraí Gaeilge nó i mBailte Seirbhíse Gaeltachta.
	4. Tréimhse maoinithe trí bliana ar fáil d’iarratasóirí agus uasmhéid deontas ag brath ar incháilitheacht faoi réir na staide forbartha agus chomhlíonadh na gcritéar thíosluaite.
	5. Beidh an scéim úr a athainmniú ar mhaithe leis an mbéim úr a shoiléiriú agus a threisiú go poiblí, i.e. an Scéim Forbartha Pobal Gaeilge.
	6. Beidh critéir na scéime bunaithe ar phríomhréimsí pleanála teanga & ar chritéir pleanála teanga. Beidh na réimsí agus critéir atá in úsáid ag Foras na Gaeilge do na líonraí Gaeilge ó thuaidh, agus ag an rialtas ó dheas don phróiseas pleanála teanga, san áireamh (féach an liosta den aon phríomhréimse dhéag ar lch. 18 de na [Treoirlínte Pleanála Teanga](https://www.chg.gov.ie/ga/gaeltacht/20-year-strategy-for-the-irish-language-2010-2030/language-planning-process/language-planning-guidelines-2/), agus an liosta de chúig chritéar déag do Bhailte Seirbhíse Gaeltachta ar lch. 43 agus do Líonraí Gaeilge ar lch. 44).
	7. Beidh ar gach iarratasóir limistéar geografach a shainaithint agus a shainmhíniú. Beidh ar iarratasóirí eolas mionsonraithe (staitiscí oifgiúla etc.) bunaithe ar an daonáireamh is déanaí, a thabhairt ar leibhéal úsáide Gaeilge laistigh de phobal an limistéir sin (ní mór don iarrtasóir a bheith lonnaithe sa limistéar sin).
	8. Beidh iarratasóirí ábalta cur isteach ar cheann amháin de na trí chéim, ag brath ar staid forbartha an iarratasóra:
* **Ardchéim**: uasmhéid de €30k / £27k sa bhliain dírithe ar iarratasóirí atá lonnaithe i gceantair a bhfuil plean teanga faofa / le faomhadh ina leith. (.i. ag an spriocdháta le haghaidh iarratas don scéim seo). Faoin chéim seo cuirfear maoiniú ar fáil le haghaidh clár gníomhaíochtaí Gaeilge. Beidh an chéim seo teoranta d’eagraíochtaí atá freagrach as / rannpháirtíocht i bhforfheidhmiú plean teanga i gceantair atá aitheanta mar Bhailte Seirbhíse Gaeltachta (taobh amuigh den Ghaeltacht) nó mar Líonraí Gaeilge**.**

Beidh ar iarratasóirí faoin gcatagóir seo fianaise agus mioneolas a chur ar fáil maidir leis an bhealach a dtacóidh siad lena bhfuil beartaithe cheana sa phlean teanga don cheantar. Dícháileófar iarratais a dhéanfaidh dúbailt ar a bhfuil sonraithe cheana / molta i bplean teanga an limistéir.

* **Meánchéim**: uasmhéid de €45k / £40.5k sa bhliain (ardú ó na huasmhéideanna €42,500 / £34,375 atá ar fáil faoin scéim reatha). Faoin gcéim seo beidh an maoiniú dírithe ar cheantair ina bhfuil coistí sárfhorbartha (ar nós deontaithe reatha SPG**).** Ní bheidh iarratasóirí, atá lonnaithe laistigh de limistéar Líonra Gaeilge nó Baile Seirbhíse Gaeltachta, incháilithe le cur isteach ar Mheánchéim na scéime. Beidh ar iarratasóirí faoin gcéim seo a léiriú go mbeidh féidearthacht ann plean teanga a ullmhú i mbliain 2 & 3 den scéim, mar chuid dá gclár oibre, agus aitheantas a bhaint amach mar Líonra Gaeilge faoi dheireadh na scéime, nó amach anseo.

Is féidir go mbeidh fordheontas breise de €15k / £13.5k ar fáil do dheontaithe incháilithe a roghnófar, le hoibriú i dtreo aitheantais mar cheanneagraíocht Líonra Gaeilge dá gceantair (nó €20k sa chás go bhfuil an t-iarratasóir lonnaithe i mBaile Seirbhíse Gaeltachta nach bhfuil ceanneagraíocht ceaptha ann fós), ach é ag brath ar chúinsí seachtracha eile.

Beidh costais ar phost lánaimseartha ag leibhéal Oifigeach Feidhmiúcháin, nó a chomhionanna ó thuaidh, san áireamh d’iarratasóirí rathúla na céime seo.

Beidh na coinníollacha seo a leanas leis an gcéim seo:

* Beidh iarratasóirí cláraithe le Glór na nGael agus ag fáil tacaíocht leanúnach timireachta ó Ghlór na nGael.
* Beidh clár forbartha Gaeilge ag iarratasóirí, dírithe ar íosmhéid sé phríomhréimse pleanála teanga.
* Beidh dhá cheann d’institiúidí oideachais lán-Ghaeilge ar a laghad (naíscoil, bunscoil nó meánscoil) ina sprioc-cheantar.

Beidh sé mar bhunchuspóir ag deontaithe na céime seo plean teanga seacht mbliana a bheith dréachtaithe acu faoi dheireadh na dtrí bliana.

* **Bunchéim**: uasmhéid €15k dírithe ar iarratasóirí fós i mbéal na forbartha mar choistí Gaeilge. Beidh ar iarratasóirí a léíriú go bhfuil an fhéidearthacht ann go mbeidh siad in ann iad féin a chumasú mar iarratasóirí incháilithe don mheánchéim faoi dheireadh na dtrí bliana.

Beidh ar iarratasóirí clárú le Glór na nGael agus tacaíocht leanúnach timireachta a fháil ó Ghlór na nGael. Beidh Glór na nGael ag aithint iarratasóirí féideartha don chéim seo trína scéim meantóireachta Céimeanna.

Beidh iarratasóirí ábalta an deontas a úsáid le post páirtaimseartha a mhaoiniú agus/nó clár gníomhaíochtaí Gaeilge a mhaoiniú.

Caithfidh iarratasóirí don chatagóir seo clár forbartha Gaeilge a fhorbairt, dírithe ar íosmhéid trí phríomhréimse pleanála teanga, agus beidh institiúid oideachais lán-Ghaeilge amháin ar a laghad (naíscoil, bunscoil nó meánscoil) ina sprioc-cheantar.

Beidh deis ag deontaithe na céime seo oibriú i dtreo incháilitheachta faoin meánchéim i mbabhta eile na scéime ina dhiaidh sin.

* 1. Bunaithe ar an mbunchiste bliantúil de €1,020,000, meastar go mbeidh Foras na Gaeilge in ann uasmhéid ocht n-iarratas agus fiche a mhaoiniú faoin scéim.
	2. Mar chuid dá n-éileamh bliantúil ar mhaoiniú, beidh deis ag deontaithe cur leis an maoiniú faoi na céimeanna éagsúla den scéim, trí iarratas a dhéanamh ar scéimeanna eile de chuid Fhoras na Gaeilge, a chuireann le forbairt na Gaeilge ag leibhéal an phobail. Ina measc sin beidh maoiniú ar fáil le haghaidh campaí samhraidh, imeachtaí óige, agus mionfhéilte.
	3. Maidir leis an bpróiseas iarratais, cuirfidh Foras na Gaeilge treoirlínte ar fáil faoi gach ceann de na trí chatagóir. Iarrfar ar iarratasóirí na codanna cuí den fhoirm iarratais a líonadh de réir na gcritéar pleanála teanga a fhóireann dá gceantar.
	4. Ní barántas é maoiniú tríd an scéim seo go mbeidh aitheantas mar líonra le bronnadh ar an iarratasóir rathúil amach anseo – beidh próiseas roghnúcháin faoi leith le reáchtáil do cheantair fhéideartha eile atá le teacht chun cinn mar líonraí.

**3. Breithniú ar na Sonraí agus an Taighde atá ar Fáil**

* 1. Tríd an scéim seo tá Foras na Gaeilge ag iarraidh comhtháthú a dhéanamh ar an tacaíocht maoinithe a chuirimid ar fáil don earnáil phobail. Is mian linn cur chuige straitéiseach a fhorbairt chun go mbeidh aon scéim amháin ag teacht i gcomharbacht ar SPG agus ar Scéim ‘Grúpaí le Gaeilge’.
	2. Tá sé mar bhunchuspóir ag an scéim athbhreithnithe seo tacú le polasaithe rialtais ó dheas agus ó thuaidh: ó dheas mar atá leagtha amach in Acht na Gaeltachta 2012, mar a bhaineann le líonraí Gaeilge agus bailte seirbhíse Gaeltachta, agus ó thuaidh mar atá léirithe sa [Stráitéis le Forbairt na Gaeilge a Fheabhsú agus a Chosaint](https://www.peig.ie/images/Taighde/StraitisDCAL.pdf).

Tógadh san áireamh sna moltaí seo aiseolas a fuair Foras na Gaeilge ó fhostaithe reatha na scéime trí Fhóram na nOifigeach Forbartha Gaeilge. Ina theannta sin, ar iarratas ó Fhoras na Gaeilge, rinne Conradh na Gaeilge agus Glór na nGael réamh-chomhairliúchán ar na moltaí le páirtithe leasmhara i bpobal na Gaeilge. Tá torthaí an réamh-chomhairliúcháin san áireamh sna moltaí.

Agus an t-aiseolas sin á chur san áireamh, aithníonn Foras na Gaeilge go mbeidh athruithe suntasacha le déanamh ar an scéim mar atá sí faoi láthair, don chéad bhabhta eile. Ag teacht leis an Straitéís 20 Bliain don Ghaeilge, agus tuiscintí Fhoras na Gaeilge ar an dea-chleachtas maidir le cur chun na Gaeilge, aithnímid gur cóir béim a chur feasta ar phleanáil fhadtéarmach agus ar phleanáil straitéiseach, bunaithe ar dhea-phrionsabail na pleanála teanga.

**4. Measúnú ar Thionchair**

**Catagóir Alt 75: Creideamh Reiligiúnach**

Ní heol aon saincheist a bheith ann.

**Catagóir Alt 75: Tuairim Pholaitiúil**

Ní heol aon saincheist a bheith ann.

**Catagóir Alt 75: Grúpa Cine**

Ní heol aon saincheist a bheith ann.

**Catagóir Alt 75: Aois**

Ní heol aon saincheist a bheith ann.

**Catagóir Alt 75: Stádas Pósta**

Ní heol aon saincheist a bheith ann.

**Catagóir Alt 75: Gnéaschlaonadh**

Ní heol aon saincheist a bheith ann.

**Catagóir Alt 75: Fir & Mná go Ginearálta**

Ní heol aon saincheist a bheith ann.

**Catagóir Alt 75: Míchumas**

Ní heol aon saincheist a bheith ann.

**Catagóir Alt 75: Cleithiúnaithe**

Ní heol aon saincheist a bheith ann.

**Achoimre**

Níltear ag súil leis go mbeidh tionchar diúltach ag na hathruithe molta ar mhaoiniú reatha ar aon cheann de ghrúpaí Alt 75 a éilíonn maolú nó beartas eile nó atá oscailte dóibh.

5. **Roghanna, Maolú & Cinneadh Polasaí**

Agus Foras na Gaeilge ag meas na rioscaí agus na n-impleachtaí a bhainfeadh leis an scéim úr mholta, tugadh suntas do na pointí seo a leanas lena maolú:

* + Gan tionscadail reatha a bhfuil ag éirí go maith leo a chur ó mhaith, agus gan toradh na hinfheistíochta atá déanta iontu a chailleadh.
	+ Gan an linn reatha de dhaoine oilte mar oifigigh Forbartha Gaeilge a chailleadh, nó an saineolas forbartha pobail sin atá acu a chailleadh.
	+ Forbairt inbhuanaithe a spreagadh i bpobail, idir dheontaithe reatha agus dheontaithe úra, le béim ar chur chuige straitéiseach.
	+ Ceantair agus coistí úra a spreagadh agus a chumasú le pobail labhartha Gaeilge a chruthú agus a fhorbairt.
	+ Tacaíocht phobal na Gaeilge – go bhfuil tuairimí an phobail curtha san áireamh agus an scéime athbhreithnithe á dearadh.
	+ Cur chuige bunaithe ar phrionsabail na pleanála teanga a chur chun cinn in áit cur chuige bunaithe ar mhaoiniú tionscadal – athrú cultúir agus fócais i measc deontaithe reatha a éascú.
	+ Freagairt don aiseolas ó chomhairliúchán le páirtithe leasmhara.
	+ Mar scéim iomaíoch, ní dócha go mbeidh na hacmhainní buiséid ag Foras na Gaeilge chun gach iarratasóir féideartha a mhaoiniú.
	+ Cur chuige a fhorbairt a chinnteoidh luach maith ar airgead agus torthaí fadtéarmacha don dá Rialtas.

Aontófar moladh críochnúil tar éis na ráitis a thugtar le linn an phróisis chomhairliúcháin a bhreithniú, agus déanfaidh Bord Fhoras na Gaeilge, i gcomhar leis na Ranna cuí Rialtas agus an Comhairle Aireachta Thuaidh Theas, cinneadh maidir leis na chéad chéimeanna eile.

Is féidir go n-aontófar ar cheann de na roghanna seo a leanas:

1. leanúint de chur chuige na scéime reatha gan athrú,
2. deireadh a chur leis an gcur chuige reatha agus glacadh leis an gcur chuige úr díreach mar atá molta thuas,
3. glacadh leis an gcur chuige úr mar aon le leasuithe molta eile air.

**6.** **Do Thuairimí á Lorg**

Táimid ag lorg do thuairimí maidir leis na hathruithe molta le teacht i chomharba na Scéime Pobal Gaeilge ó 2021 i leith:

C 1. An bhfuil tú i bhfabhar nó i gcoinne an chur chuige nua atá molta nó aon ghné de? Mínigh an chúis le do thoil:

C 2. An bhfuil moltaí feabhais a mholfá don chur chuige nua atá molta nó aon ghné de? Liostaigh thíos le do thoil:

C 3. Lasmuigh den chur chuige nua molta, an bhfuil moltaí agat maidir leis an scéim reatha a fheabhsú? Mínigh do mholtaí le do thoil:

Chuirfimis fáilte roimh aon eolas agus ráitis sa bhreis ar dhóigh leat go gcuideodh siad linn eolas a chur lenár machnamh. Seol d’aighneacht faoin 17 Iúil 2020 le do thoil, chuig:

Ríomhphost: spg@forasnagaeilge.ie

Nó tríd an phostas:

Comhordaitheoir freagairtí SPG Comhordaitheoir freagairtí SPG

Foras na Gaeilge Foras na Gaeilge

2-4 Sráid na Banríona 63-66 Sráid Amiens

Béal Feirste, BT1 6ED Baile Átha Cliath 1

N.B. Tabhair sonraí teagmhála le do thoil.

**7.** **Comhairliúchán Foirmiúil, Cinneadh agus Foilsiú Torthaí**

Tosóidh an próiseas foirmiúil comhairliúcháin seo i mBealtaine 2020. Foilseofar achoimre ar na freagraí ar shuíomh gréasáin Fhoras na Gaeilge i Meán Fómhair 2020.